AKP พุ่งพรวดกว่า 8% หลังเกิดข่าวลือคว้างานใหญ่ในมาเลย์มูลค่า 2 หมื่นลบ.
AKP พุ่งพรวดกว่า 8% หลังเกิดข่าวลือคว้างานใหญ่ในมาเลย์มูลค่า 2 หมื่นลบ.งานนี้หากงานฉลุยคาดปีนี้โกยกำไร 100% เต็ม
2 มิ.ย. 2558

แหล่งข่าวรายหนึ่งเปิดเผยกับข่าวหุ้นออนไลน์ว่า เกิดกระแสข่าวลือว่าบริษัท อัคคีปราการ จำกัด (มหาชน) หรือ AKP จะได้งานสร้างและบริหารเตาเผาขยะที่กรุงกัวลาลัมเปอร์ ประเทศมาเลเซีย โดยโครงการมีขนาดใหญ่เป็น 3 เท่าของงานที่บริษัทดำเนินการอยู่ในปัจจุบัน หรือโครงการใหม่นี้มีขนาด 5 แสนตันต่อปี ซึ่งมีมูลค่าโดยรวมประมาณ 2 หมื่นล้านบาท 
โดยผู้บริหารรัฐเป็นผู้ลงทุนทั้งหมด  ทั้งนี้คาดว่าทาง AKP ได้รับรายได้ค่าก่อสร้างมูลค่าประมาณ 2 พันล้านบาท โดยโครงการนี้จะใช้ระยะเวลาก่อสร้างประมาณ 1 ปี 3 เดือน ขณะที่ AKP ยังได้ค่าบริหาร 10 ปีเป็นมูลค่าประมาณ 1 พันล้านบาท รวมถึง AKP ยังได้รับสิทธิ์เป็นเจ้าแรกในการได้รับพิจารณาโครงการอื่นในรัฐถัดไป      
“งานนี้จะทำให้บริหารได้กำไรจากการก่อสร้างราว 200 ล้านบาท และรายได้จากค่าบริหารราวปีละ 30 ล้านบาท และจะทำให้กำไรปี 58 โตได้ถึง 100% ขณะที่ปี 59 กำไรโตอีก 200% เพราะรับรู้งานก่อสร้างเต็มที่” แหล่งข่าวกล่าว 
 
 
 
อนึ่ง ราคาหุ้น AKP ณ เวลา 14.38 น.อยู่ที่ 3.74 บาท ปรับตัวเพิ่มขึ้น 0.30 บาทหรือ 8.72% มูลค่าการซื้อขาย 21.90 ล้านบาท